Nordjyllands politi er her til aften talstærkt tilstede ved et hus i Ingstrup i Vendsyssel. Vagtchefen hos Nordjyllands politi fortæller, at to brødre, der bor på adressen - den ene på 54 år og den anden på 57 - kom op at slås. Under slagsmålet faldt den ældste bror om og kom til skade. Han var i en periode uden puls, og politiet ved endnu ikke hvor alvorligt han er kvæstet, men han er bragt til sygehuset. Den yngste bror er anholdt, og politiet undersøger fortsat gerningsstedet, og den efterforskning skal afklare, om han i morgen fremstilles i grundlovsforhør.
En 57 årig mand faldt om, da han var i slagsmål med sin yngre bror i deres fælles hjem i Ingstrup.